section_heading: Radnja
paragraph_text: Ozlijeđeni Kylo nalazi se u potjeri za Finnom i Rey. Kylo porazi Finna u borbi svjetlosnim mačevima te ga teško rani. Rey nakon toga uzima svjetlosni mač i koristi Silu kako bi porazila Kyla prije nego što ih razdvoji rascijep u zemlji nastao zbog demoliranja planeta. Snoke naređuje Huxu evakuaciju te da mu dovede Kyla kako bi završio obuku. Rey i Chewbacca s onesviještenim Finnom bježe u Falconu. Na D'Qaru, Pokret otpora slavi pobjedu dok Leia, Chewbacca i Rey žale za Hanom. U tom trenutku R2-D2 ponovno postaje aktivan te otkriva ostatak mape koja Rey odvodi do oceanskog planeta Ahch-To. Ona tamo pronalazi Lukea kojem pruža svjetlosni mač.